דייב (ראפר)

דייוויד אורובוסה אומורג'י (באנגלית: David Orobosa Omoregie; נולד ב-5 ביוני 1998), הידוע בשם הבמה דייב, הוא ראפר בריטי.

==ביוגרפיה==
דייוויד אורובוסה אומורג'י נולד ב-5 ביוני 1998 באנג'ל טאון, באזור בריקסטון שבדרום לונדון, להורים ניגרים.<ref></ref> אביו כומר ואמו אחות.<ref name=":2"></ref> לו שני אחים גדולים.<ref></ref> אביו של דייב גורש לניגריה כשדייב היה בן כמה חודשים.<ref></ref><ref></ref> אימו נאלצה לברוח עם אחיו בשל חשש לגירוש בעצמה ולא התאחדה עם דייב עד שלושה חודשים מאוחר יותר. המשפחה נותרה אז ללא קורת גג לתקופה ונאלצה להתגורר באוטובוסים בדרום לונדון.<ref name=":2" /><ref></ref>

דייב עבר לסטרטהאם שבדרום לונדון סמוך לבריקסטון בגיל 7.<ref></ref> הוא החל להלחין מוזיקה בגיל צעיר; בגיל 11 החל לכתוב שירים, לאחר שראה את אחיו הגדול מתאמן בראפ בבית.<ref name=":02"></ref> שני אחיו הגדולים נכנסו לכלא במהלך שנות הנעורים שלו. כשהיה בן 11, הראשון נידון למאסר עולם על מעורבות ברצח,<ref></ref><ref></ref> וכשהיה בן 15, השני נכנס לכלא לארבע שנים בגין שוד ושוחרר ב-2018.<ref></ref><ref></ref>

==קריירה מוזיקלית==
דייב החל את הקריירה המוזיקלית שלו בשנת 2015, בגיל 16, כשהשתתף בפלטפורמה בשם BL@CKBOX וביצע פריסטייל ראפ.<ref></ref> ביולי של אותה השנה פרסם סינגל באתר Mixtape Madness בשם "Mid Summer Night".<ref name="id-collins2"></ref> ב-2016, לאחר שהוציא מספר סינגלים שלא מתוך אלבום, הוציא את מיני-אלבום הבכורה שלו, Six Paths, ב-30 בספטמבר 2016. המיני-אלבום נכנס למקום ה-76 במצעד האלבומים הבריטי.<ref name="redbull22"></ref><ref name="primary-talent32"></ref> באוקטובר 2016 פורסם רמיקס לשיר מתוך המיני-אלבום, "Wanna Know", בהשתתפות הראפר הקנדי דרייק,<ref></ref><ref></ref> שהגיע למקום ה-51 במצעד הסינגלים הבריטי.<ref name=":0"></ref>

בשנת 2017 יצא המיני-אלבום השני שלו, Game Over באופן עצמאי לסטרימינג והורדה דיגיטלית.<ref></ref><ref></ref> המיני-אלבום נכנס למקום ה-13 במצעד האלבומים הבריטי והסינגל מתוכו, "No Words" הגיע למקום ה-17 במצעד הסינגלים הבריטי.<ref></ref> באותה השנה, קיבל דייב את המועמדות הראשונה שלו לפרס המוזיקה הבריטית בקטגוריית "האמן פורץ הדרך הבריטי", אך הפסיד לדואה ליפה.<ref></ref> בנוסף, הפך לזוכה הצעיר ביותר בפרסי אייבור נובלו, בגיל 19, כשזכה בקטגוריית "השיר העכשווי הטוב ביותר" על שירו "Question Time".<ref name="ivornovello"></ref><ref></ref>

באוקטובר 2018 הוציא דייב את השיר "Funky Friday" בהשתתפות הראפר פרדו, שהיה לשירו הראשון של דייב שהגיע למקום הראשון במצעד הסינגלים הבריטי.<ref></ref><ref></ref>

בינואר 2019 הוציא דייב יחד עם הראפר הבריטי הדי ואן את השיר "18Hunna" שהגיע למקום השישי במצעד הסינגלים הבריטי.<ref></ref> במרץ 2019 הוציא את אלבום הבכורה שלו, Psychodrama, שנכנס היישר אל המקום הראשון במצעד האלבומים הבריטי, ומכר 26,390 עותקים בשבוע הראשון וזכה לשבחים ממבקרי המוזיקה, כשזכה לציון ממוצע משוקלל של 90 מתוך 100 ב-Metacritic. השיר "Location" מתוך האלבום היה לסינגל המצליח ביותר, תוך שהגיע למקום השישי במצעד הסינגלים הבריטי וזכה בתואר הפלטינה המשולשת.<ref></ref> בהמשך השנה, זכה האלבום בפרס מרקיורי ובפרס המוזיקה הבריטית לאלבום הבריטי הטוב ביותר לשנת 2020.<ref></ref><ref></ref><ref></ref>

ב-9 ביולי 2021 הוציא את הסינגל המוביל מתוך אלבומו השני, "Clash", בהשתתפות סטורמזי, שזכה להצלחה והגיע למקום השני במצעד הסינגלים הבריטי.<ref></ref> ב-23 ביולי, יצא אלבום האולפן השני שלו, We're All Alone in This Together, שהיה לאלבומו השני שנכנס היישר אל המקום הראשון במצעד האלבומים הבריטי, וכן לאלבומו הראשון במקום הראשון במצעד האלבומים הסקוטי ומצעד האלבומים האירי.<ref></ref><ref></ref><ref></ref>

ב-3 במרץ 2022 הוציא את הסינגל "Starlight", שהיה ללהיט והפך לשירו השני שהגיע למקום הראשון במצעד הסינגלים הבריטי.

==דיסקוגרפיה==
===אלבומי אולפן===
* 2019: Psychodrama
* 2021: We're All Alone in This Together

===מיני-אלבומים===
* 2016: Six Paths
* 2017: Game Over

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
|-
! rowspan="3" |2024
| rowspan="3" |פרסי המוזיקה הבריטית<ref></ref>
|שיר השנה
|"Sprinter"
|
|-
|אמן השנה הבריטי
|
|
|-
|אמן ההיפ הופ/גריים/ראפ הטוב ביותר
|
|
|}

==קישורים חיצוניים==
* 

==הערות שוליים==

קטגוריה:ראפרים בריטים
קטגוריה:מוזיקאים בריטים
קטגוריה:אנגלים ממוצא ניגרי
קטגוריה:זוכי פרס המוזיקה הבריטית
קטגוריה:זוכי פרס מרקיורי
קטגוריה:בריטים שנולדו ב-1998